พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยประจำตำแหน่งครุยวิทยฐานะ และเข็มวิทยฐานะของจุฬาลงกรณ์มหาวิทยาลัยพ.ศ. ๒๕๔๑ ภูมิพลอดุลยเดช ป.ร.ให้ไว้ ณ วันที่ ๘เมษายน พ.ศ. ๒๕๔๑เป็นปีที่ ๕๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะและเข็มวิทยฐานะของจุฬาลงกรณ์มหาวิทยาลัยอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยกับมาตรา ๔๐ วรรคสอง และมาตรา ๔๔ วรรคสอง แห่งพระราชบัญญัติจุฬาลงกรณ์มหาวิทยาลัย พ.ศ.๒๕๒๒ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะของจุฬาลงกรณ์มหาวิทยาลัยพ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิก(๑) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยประจำตำแหน่งครุยวิทยฐานะ และเข็มวิทยฐานะของจุฬาลงกรณ์มหาวิทยาลัย พ.ศ. ๒๕๒๓(๒) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยประจำตำแหน่ง ครุยวิทยฐานะและเข็มวิทยฐานะของจุฬาลงกรณ์มหาวิทยาลัย (ฉบับที่ ๒) พ.ศ. ๒๕๒๕(๓) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะและเข็มวิทยฐานะของจุฬาลงกรณ์มหาวิทยาลัย (ฉบับที่ ๓) พ.ศ. ๒๕๒๘(๔) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะของจุฬาลงกรณ์มหาวิทยาลัย(ฉบับที่ ๔) พ.ศ. ๒๕๓๐(๕) พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยประจำตำแหน่ง ครุยวิทยฐานะและเข็มวิทยฐานะของจุฬาลงกรณ์มหาวิทยาลัย (ฉบับที่ ๕) พ.ศ. ๒๕๓๓มาตรา ๔ให้กำหนดปริญญาในสาขาวิชา และอักษรย่อสำหรับสาขาวิชา ในชั้นปริญญาบัณฑิตปริญญามหาบัณฑิต และปริญญาดุษฎีบัณฑิตของจุฬาลงกรณ์มหาวิทยาลัย ดังนี้การวางแผนภาคและเมือง ผ.การออกแบบอุตสาหกรรม ออ.ครุศาสตร์ ค.เคหพัฒนศาสตร์ คพ.จิตวิทยา จ.ทันตแพทยศาสตร์ ท.นิติศาสตร์ น.นิเทศศาสตร์ นศ.บริหารธุรกิจ บธ.บัญชี บช.พยาบาลศาสตร์ พย.แพทยศาสตร์ พ.ภูมิสถาปัตยกรรมศาสตร์ ภ.สถ.เภสัชศาสตร์ ภ.มานุษยวิทยา มน.รัฐประศาสนศาสตร์ รป.รัฐศาสตร์ ร.วิทยาศาสตร์ วท.วิศวกรรมศาสตร์ วศ.ศิลปกรรมศาสตร์ ศป.ศิลปศาสตร์ ศศ.เศรษฐศาสตร์ ศ.สถิติศาสตร์ สต.สถาปัตยกรรมศาสตร์ สถ.สังคมวิทยา สค.สัตวแพทยศาสตร์ สพ.สหเวชศาสตร์ สว.อักษรศาสตร์ อ.มาตรา ๕ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยอุปนายกสภามหาวิทยาลัย กรรมการสภามหาวิทยาลัย และคณาจารย์จุฬาลงกรณ์มหาวิทยาลัยมีดังนี้คณาจารย์จุฬาลงกรณ์มหาวิทยาลัยเป็นครุยพื้นผ้าโปร่งสีขาวมีสำรดรอบขอบ และที่ต้นแขนกับปลายแขนพื้นสำรดทำด้วยสักหลาดสีชมพู ขนาดกว้าง ๑๐ เซนติเมตร มีแถบทองขนาด ๑ เซนติเมตรทับบนริมทั้งสองข้าง เว้นระยะไว้ ๗.๕ มิลลิเมตร มีแถบทองขนาด ๑เซนติเมตรทั้งสองข้าง และเว้นระยะอีก ๗.๕ มิลลิเมตร มีแถบทองขนาด ๑เซนติเมตรอีกทั้งสองข้าง ตอนกลางสำรดมีเส้นไหมกลมสีทองขนาด ๒ มิลลิเมตรและมีตราพระเกี้ยวทำด้วยโลหะสีเงินขนาดสูง ๓.๕ เซนติเมตรติดตามทางดิ่งกลางสำรดตอนหน้าอกทั้งสองข้างกรรมการสภามหาวิทยาลัยเช่นเดียวกับคณาจารย์จุฬาลงกรณ์มหาวิทยาลัย แต่ตราพระเกี้ยวทำด้วยโลหะสีทองนายกสภามหาวิทยาลัยและอุปนายกสภามหาวิทยาลัยเช่นเดียวกับกรรมการสภามหาวิทยาลัย แต่มีสายสร้อยทำด้วยโลหะสีทองพร้อมด้วยเครื่องหมายประจำคณะต่าง ๆ ของมหาวิทยาลัยตามแบบที่สภามหาวิทยาลัยกำหนดประดับระหว่างตราพระเกี้ยวทั้งสองข้างมาตรา ๖ครุยวิทยฐานะของจุฬาลงกรณ์มหาวิทยาลัย มีสามชั้น คือครุยดุษฎีบัณฑิต เป็นครุยพื้นผ้าโปร่งสีขาวมีสำรดรอบขอบและที่ต้นแขนกับปลายแขน พื้นสำรดทำด้วยสักหลาดสีแดง ขนาดกว้าง ๑๐ เซนติเมตรมีแถบทองขนาด ๑ เซนติเมตร ทับบนริมทั้งสองข้าง เว้นระยะไว้ ๗.๕ มิลลิเมตรมีแถบทองขนาด ๕ มิลลิเมตรทั้งสองข้าง และเว้นระยะอีก ๗.๕ มิลลิเมตร มีแถบทองขนาด ๑เซนติเมตรอีกทั้งสองข้าง ตอนกลางสำรดมีแถบสักหลาดขนาด ๑ เซนติเมตร สีตามคณะและมีตราพระเกี้ยวทำด้วยโลหะสีเงินขนาดสูง ๓.๕ เซนติเมตรติดตามทางดิ่งกลางสำรดบนแถบสักหลาดตอนหน้าอกทั้งสองข้างครุยมหาบัณฑิต เช่นเดียวกับครุยดุษฎีบัณฑิตแต่พื้นสำรดทำด้วยสักหลาดสีดำครุยบัณฑิต เช่นเดียวกับครุยมหาบัณฑิตแต่ตอนกลางสำรดมีเส้นไหมกลมขนาด ๒ มิลลิเมตร สีตามคณะ แทนแถบสักหลาดมาตรา ๗สีประจำคณะ มีดังนี้(๑) คณะครุศาสตร์ สีแสด(๒) คณะจิตวิทยา สีน้ำเงินแก่อมม่วง(๓) คณะทันตแพทยศาสตร์ สีม่วง(๔) คณะนิติศาสตร์ สีขาว(๕) คณะนิเทศศาสตร์ สีน้ำเงิน(๖) คณะพยาบาลศาสตร์ สีแดงชาด(๗) คณะพาณิชยศาสตร์และการบัญชี สีฟ้า(๘) คณะแพทยศาสตร์ สีเขียวแก่(๙) คณะเภสัชศาสตร์ สีเขียวมะกอก(๑๐) คณะรัฐศาสตร์ สีดำ(๑๑) คณะวิทยาศาสตร์ สีเหลือง(๑๒) คณะวิศวกรรมศาสตร์ สีเลือดหมู(๑๓) คณะศิลปกรรมศาสตร์ สีแดงเลือดนก(๑๔) คณะเศรษฐศาสตร์ สีทอง(๑๕) คณะสถาปัตยกรรมศาสตร์ สีน้ำตาล(๑๖) คณะสัตวแพทยศาสตร์ สีฟ้าหม่น(๑๗) คณะสหเวชศาสตร์ สีม่วงคราม(๑๘) คณะอักษรศาสตร์ สีเทา(๑๙) บัณฑิตวิทยาลัย สีบานเย็นมาตรา ๘เข็มวิทยฐานะของจุฬาลงกรณ์มหาวิทยาลัย เป็นตราพระเกี้ยวทำด้วยโลหะสีเงินขนาดสูง ๕ เซนติเมตร มีอักษรย่อสำหรับคณะจารึกอยู่ใต้ตรา ดังนี้(๑) คณะครุศาสตร์ ค.(๒) คณะจิตวิทยา จ.(๓) คณะทันตแพทยศาสตร์ ท.(๔) คณะนิติศาสตร์ น.(๕) คณะนิเทศศาสตร์ นศ.(๖) คณะพยาบาลศาสตร์ พย.(๗) คณะพาณิชยศาสตร์และการบัญชี พศ.(๘) คณะแพทยศาสตร์ พ.(๙) คณะเภสัชศาสตร์ ภ.(๑๐) คณะรัฐศาสตร์ ร.(๑๑) คณะวิทยาศาสตร์ วท.(๑๒) คณะวิศวกรรมศาสตร์ วศ.(๑๓) คณะศิลปกรรมศาสตร์ ศป.(๑๔) คณะเศรษฐศาสตร์ ศ.(๑๕) คณะสถาปัตยกรรมศาสตร์ สถ.(๑๖) คณะสัตวแพทยศาสตร์ สพ.(๑๗) คณะสหเวชศาสตร์ สว.(๑๘) คณะอักษรศาสตร์ อ.(๑๙) บัณฑิตวิทยาลัย บ.มาตรา ๙ให้จุฬาลงกรณ์มหาวิทยาลัยจัดทำครุยประจำตำแหน่ง ครุยวิทยฐานะ และเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๑๐ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากจุฬาลงกรณ์มหาวิทยาลัยได้เปิดสอนสาขาวิชาสหเวชศาสตร์ และสาขาวิชาจิตวิทยาเพิ่มขึ้น สมควรกำหนดปริญญาในสาขาวิชา อักษรย่อสำหรับสาขาวิชาและสีประจำคณะสหเวชศาสตร์ คณะจิตวิทยา และบัณฑิตวิทยาลัยขึ้นรวมทั้งสมควรยกเลิกการกำหนดปริญญาและอักษรย่อในสาขาวิชาบรรณารักษศาสตร์และสาขาวิชาพาณิชยศาสตร์ ประกอบกับสมควรปรับปรุงสีแถบสักหลาดของครุยวิทยฐานะและอักษรย่อในเข็มวิทยฐานะ โดยกำหนดให้ใช้สีและอักษรย่อของคณะแทนสาขาวิชาและปรับปรุงพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะของจุฬาลงกรณ์มหาวิทยาลัย เสียใหม่เพื่อความสะดวกในการใช้กฎหมายจึงจำเป็นต้องตราพระราชกฤษฎีกานี้คุณากร/ผู้จัดทำ๒๙ เมษายน ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๑๑๕/ตอนที่ ๒๑ ก/หน้า ๑/๒๒ เมษายน ๒๕๔๑